Milí priatelia, milí bratia a sestry.
Róbert bol 15-ročný chlapec, veľmi ťažko ochorel
a prežíval ukrutné bolesti, ale dokázal svoje bolesti,
svoju chorobu obetovať Bohu.
Hovorieval, že toto všetko obetuje za chlapcov a dievčatá v jeho veku,
aby aj oni nachádzali cestu k Bohu.
Raz večer mal neznesiteľné bolesti, poprosil svoju sestru,
aby mu dala tabletku na utíšenie bolesti o hodinu skôr než zvyčajne.
Sestra mu ju priniesla, aké však bolo jej prekvapenie,
keď po hodine prišla k nemu a tabletka stále ležala na stole.
Róbert povedal: "Boh potrebuje väčšmi moju bolesť, moje utrpenie,
preto som si ešte nedal tabletku na utíšenie bolesti,
pretože chcem aj toto obetovať za iných, aby nachádzali cestu k Bohu."
Milí bratia a sestry, Vy, ktorí prežívate rôzne bolesti,
ťažkosti, kríže, vďaka vám za túto vašu obetu,
vďaka, že sa dokážete aj takto spájať vo svojej obete s Kristom
© TV LUX 2019